
Здравейте,


Имам следния казус – Нямам решение от ТЕЛК и никога не съм имал, но преди години, когато си издавах книжката трябваше да мина през ТОЛЕК, и така на всеки 5 години. Има наредба от 2013 година, в която вече се отменя ТОЛЕК за хора в моето положение, както и съм минал през очен лекар преди няколко дни, който също ми обясни и издаде документ, че няма нужда от комисия. При отиване за подновяване на книжка на гишето ми казаха, без значение от написаното от лекаря, че не подлежа на ТОЛЕК, вече съм в системата и няма как да премахнат кода и на всеки 5 години трябва да минавам комисия. Та въпросът ми е всъщност дали е възможно някак да се излезе то тази система, при положение, че според новата наредба нямам нужда от преминаване през комисия?


 

Възможно ли е да се излезе от системата за минаване през ТОЛЕК
==============================================================

 

Здравейте, г-жо Николова,


съгласно чл. 5 от цитираната от Вас НАРЕДБА № 3 ОТ 11 МАЙ 2011 Г. ЗА ИЗИСКВАНИЯТА ЗА ФИЗИЧЕСКА ГОДНОСТ КЪМ ВОДАЧИТЕ НА МОТОРНИ ПРЕВОЗНИ СРЕДСТВА И УСЛОВИЯТА И РЕДА ЗА ИЗВЪРШВАНЕ НА МЕДИЦИНСКИТЕ ПРЕГЛЕДИ ЗА УСТАНОВЯВАНЕ НА ФИЗИЧЕСКАТА ГОДНОСТ ЗА ВОДАЧИТЕ ОТ РАЗЛИЧНИТЕ КАТЕГОРИИ – “заболяванията и състоянията, при наличието на които свидетелство за управление на МПС се издава само след освидетелстване от транспортните областни лекарски експертни комисии (ТОЛЕК), са посочени в приложение № 2.”  

В случай че имате писмен индивидуален административен акт, издаден от ТОЛЕК, можете да обжалвате същия пред горестоящия орган – ТЦЛЕК.


Поздрави,  

адв. Николина Митова  

тел. 0898 303092


